ทองปิดบวก 5.2 ดอลล์
สัญญาทองคำตลาดนิวยอร์กปิดบวก5.2 ดอลล์ ดีดตัวขึ้นไปยืนเหนือระดับ 1,600 ดอลลาร์/ออนซ์หลังภาคการผลิตซบเซาหนุนแรงซื้อ
2 เม.ย. 2556

สัญญาทองคำตลาดนิวยอร์กปิดบวก5.2 ดอลล์ ดีดตัวขึ้นไปยืนเหนือระดับ 1,600 ดอลลาร์/ออนซ์หลังภาคการผลิตซบเซาหนุนแรงซื้อ
สัญญาทองคำตลาด COMEX (Commodity Exchange) ส่งมอบเดือนเม.ย.เพิ่มขึ้น 5.2 ดอลลาร์ หรือ 0.33% ปิดที่ 1,600.9 ดอลลาร์/ออนซ์
นักลงทุนเข้าซื้อสัญญาทองคำซึ่งเป็นสินทรัพย์ที่ปลอดภัย หลังจากสถาบันจัดการด้านอุปทานของสหรัฐ (ISM) รายงานว่า กิจกรรมทางเศรษฐกิจในภาคการผลิตของสหรัฐขยายตัวชะลอลงผิดคาดแตะ 51.3 ในเดือนมี.ค. จาก 54.2 ในเดือนก.พ. โดยก่อนหน้านี้ นักวิเคราะห์ส่วนใหญ่คาดว่าดัชนีภาคการผลิตสหรัฐจะมีการขยายตัวใกล้เคียงกับในเดือนก.พ.
นอกจากนี้ สัญญาทองคำยังได้รับแรงหนุนจากสกุลเงินดอลลาร์ที่อ่อนค่าลง โดยดัชนีดอลลาร์ซึ่งเป็นมาตรวัดเงินสกุลดอลลาร์ในตระกร้าเงินเมื่อเทียบกับสกุลอื่นๆ ลดลงแตะระดับ 82.746 จุด เมื่อวานนี้ จากระดับของวันศุกร์ที่ 82.998 จุด